Пытанне маральнасці, духоўнасці нашага грамадства хвалюе многіх, таму ў чытаннях прыняло ўдзел шырокае кола спецыялістаў: прадстаўнікі органаў дзяржаўнай улады, сілавых структур, святары, дзеячы культуры, навукі і адукацыі, медыцынскія і сацыяльныя работнікі і інш. У рамках мерапрыемства працавала некалькі секцый — секцыя ўстаноў культуры, “Царква і СМІ”, “Вопыт супрацоўніцтва з установамі аховы здароўя”, “Вопыт сацыяльнага служэння”. Для работнікаў сферы адукацыі працавалі адразу дзве секцыі: сямейнага выхавання і дашкольных устаноў, а таксама агульнаадукацыйных устаноў, устаноў пазашкольнага выхавання і навучання, сацыяльна-педагагічных устаноў.